

# KŐRÖSTETÉTLEN KÖZSÉG ÖNKORMÁNYZATA

**2745 KŐRÖSTETÉTLEN Kocséri út 4.**

## Tel.: 53/368-005 Fax: 53/568-501

Iktatószám: C/1203/2025 Tárgy: 2025. évi költségvetés módosítása, előirányzat átcsoportosítások I. félév

Melléklet: rendelettervezet és 1-11 tábla

Előterjesztő: Pásztor Roland polgármester

Szakmai előterjesztő: Sipos Nikoletta CKÖH pénzügyi irodavezető

Ügyintéző: Gyenge Ilona

**ELŐTERJESZTÉS**

Kőröstetétlen Község Önkormányzata Képviselő-testületének 2025. szeptember 23-i ülésére

**Tisztelt Képviselő-testület!**

Kőröstetétlen Község Önkormányzata 2025. évi költségvetésről szóló 2/2025. (II.20.) önkormányzati rendelete alapján a rendelet 11. §-a értelmében a költségvetés módosítására és előirányzat átcsoportosítására vonatkozó javaslatokat 2025.06.30-i hatállyal az alábbiakban terjesztem a Tisztelt Képviselő-testület elé:

**Előirányzat módosításra és átcsoportosítására vonatkozó javaslatok az Önkormányzat költségvetését érintően:**

**I. Önkormányzatok működési támogatásai**

A Magyar Államkincstár a költségvetés elfogadását követően küldött értesítést, hogy a Közigazgatási és Területfejlesztési Minisztérium tájékoztatása szerint a polgármesteri illetményhez és költségtérítéshez nyújtott támogatás a kiegészítő támogatás sor helyett az általános működési támogatások soron számolandó el.

**Előirányzat átcsoportosítási javaslatunk:**

Helyi önkormányzatok működésének általános támogatása

bevételi előirányzat növekedik 7.391.848 Ft-tal,

(3. számú melléket 1. sor)

Helyi önkormányzatok kiegészítő támogatásai előirányzat csökken 7.391.848 Ft-tal.

(3. számú melléklet 6. sor)

**II. Működési célú támogatások államháztartáson belülről**

1.) Közfoglalkoztatás

A Pest Vármegyei Kormányhivatal Ceglédi Járási Hivatala folyamatosan pályázatot hirdet közfoglalkoztatási programokra.

a.) A 2024.09.01-2025.02.28-ig tartó program 4 fő részvételével folyt 85%-os támogatási intenzitással.

A munkabérek és járulékok kifizetéséhez támogatást kaptunk, illetve saját erőt biztosítottunk. A záró beszámoló elfogadását követően az előirányzatokat a teljesített tényadatokhoz igazítottuk.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat csökken 160.241 Ft-tal,

(3. számú melléklet 8. sor Önként vállalt feladat)

Foglalkoztatottak személyi juttatásai kiadási előirányzat csökken 177.009 Ft-tal,

(7. számú melléklet 4. sor)

Munkaadókat terhelő járulékok előirányzata csökken 11.509 Ft-tal,

(7. számú melléklet 10. sor)

Dologi kiadások sor növekedik 28.277 Ft-tal.

(7. számú melléklet 18. sor)

b.) A 2025.03.01-2025.10.31 időszakra meghirdetett program 4 fővel zajlik, 85%-os támogatási intenzitással. A megkötött hatósági szerződés szerint a támogatás mellett így önerő szükséges az Általános tartalék terhére.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 4.211.936 Ft-tal,

(3. számú melléklet 8. sor Önként vállalt feladat)

Foglalkoztatottak személyi juttatásai kiadási előirányzat növekedik 4.652.800 Ft-tal,

(7. számú melléklet 4. sor)

Munkaadókat terhelő járulékok előirányzata növekedik 302.432 Ft-tal,

(7. számú melléklet 10. sor)

Általános tartalék előirányzata csökken 743.296 Ft-tal.

(9. számú melléklet 7. sor)

2.Védőnői feladatok ellátáshoz működési támogatás eredeti összege 300.000 Ft volt. A területi védőnői feladatok átszervezése következtében a Dél-pesti Centrum Kórház - Országos Hematológiai és Infektológiai Intézettel megállapodást kötött az önkormányzat az Egészségház Jászkarajenői út 22. ingatlan és ingó vagyon ingyenes használatáról és a használat során felmerülő költségek elszámolásáról 2023.07.01-jétől határozatlan időre. Havi 25.000.- Ft működési támogatást utal a Kórház a védőnői feladathoz kapcsolódó üzemeltetési költségekre fél évente elszámolási kötelezettséggel. A 2024. II. félévi elszámolás után az önkormányzatot megillető támogatás 74.287 Ft.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 74.287 Ft-tal,

(3. számú melléklet 8. sor Kötelező feladat)

Dologi kiadások előirányzata növekedik 74.287 Ft-tal.

(7. számú melléklet 25. sor)

A fentiek miatt a betervezett közüzemi díjat, javasoljuk átcsoportosítani a háziorvosi rendelő közüzemi díjaira.

**Előirányzat átcsoportosítási javaslatunk:**

Dologi kiadások előirányzata csökken 50.800 Ft-tal,

(7. számú melléklet 25. sor)

Dologi kiadások előirányzata növekedik 50.800 Ft-tal.

(7. számú melléklet 24. sor)

3.) A TOP-PLUSZ-3.3.3-23-PT2-2024-00002 Köznevelési infrastruktúra fejlesztése - Új tornaterem építése Kőröstetétlenen pályázati támogatási előleg érkezett az elkülönített kincstári bankszámlára a dologi kiadások (megalapozó dokumentum, éghajlatváltozási és rezilienciavizsgálat, projektmenedzsment, tájékoztatás és nyilvánosság, közbeszerzés) fedezetére. Egy részüket már kifizettük a szerződések alapján 2023. valamint 2024. évben saját költségünkre. A fennmaradó összeg részben szerződéses kötelezettséggel terhelt, valamint a projekt 2025. évi ütemének végéig javasoljuk céltartalékba helyezni.

**Előirányzat módosítási javaslatunk:**

Működési célú támogatások ÁHT-n belülről bevételi előirányzat növekedik 8.750.000 Ft-tal,

(3. számú melléklet 8. sor Kötelező feladat)

Dologi kiadások előirányzata növekedik (szerződés alapján) 2.540.000 Ft-tal,

(7. számú melléklet 31. sor)

Céltartalék előirányzata növekedik 6.210.000 Ft-tal.

(9. számú melléklet 4. sor)

**III. Felhalmozási célú támogatások államháztartáson belülről**

A TOP-PLUSZ-3.3.3-23-PT2-2024-00002 Köznevelési infrastruktúra fejlesztése - Új tornaterem építése Kőröstetétlenen pályázati támogatási előleg érkezett az elkülönített kincstári bankszámlára a tervezési és kapcsolódó feladatokra, amelyre szerződésünk van a VíghBau Kft.-vel. Az előzetes terveket már kifizettük 2023. évben ennek költségét a projekt 2025. évi ütemének végéig javasoljuk céltartalékba helyezni.

**Előirányzat módosítási javaslatunk:**

Felhalmozási célú támogatások ÁHT-n belülről bevételi előirányzat növekedik 10.033.000 Ft-tal,

(4. számú melléklet 11. sor)

Felújítási kiadások előirányzata növekedik 9.398.000 Ft-tal,

(8. számú melléklet 13. sor)

Céltartalék előirányzata növekedik 635.000 Ft-tal.

(9. számú melléklet 4. sor)

**IV. Működési bevételek**

1.) A 9/2025. (I. 28.) Ök. határozat alapján a háziorvosi rendelő közüzemi díjait 2024.12.31-vel bezárólag praxist üzemeltető KOCSISMED Bt. fizeti, ezt követően az önkormányzat átvállalta a fenntartást. A decemberi időszakra szóló közüzemi számlák 2025. évi fizetési kötelezettsége még a háziorvost terheli.

**Előirányzat módosítási javaslatunk:**

a.) Közvetített szolgáltatások ellenértéke

Működési bevételek előirányzata növekedik 36.514 Ft-tal,

(3. számú melléklet 22. sor)

b.) Kiszámlázott ÁFA

Működési bevételek előirányzata növekedik 9.859 Ft-tal,

(3. számú melléklet 25. sor)

c.) Dologi kiadások előirányzata növekedik 46.373 Ft-tal.

(7. számú melléklet 24. sor)

2.) Egyéb működési bevételek

a.) A 37/2025. (V.26.) Ök. határozat a 2024. évi pénzmaradvány elszámolás alapján a 2025. évre tervezett bevétel átcsoportosítása.

**Előirányzat átcsoportosítási javaslatunk:**

Működési bevételek előirányzata csökken 120.000.000 Ft-tal,

(3. számú melléklet 29. sor)

Finanszírozási bevételek előirányzata növekedik 120.000.000 Ft-tal.

(3. számú melléklet 44. sor)

b.) Költség visszatérítések és egyéb bevételek (elszámolásból adódó különbözetek foglalkoztatáshoz kapcsolódó járulékok MÁK, kerekítési különbözet pénztári tételek, gyermeknapi rendezvény karszalagok térítési díja, közüzemi díjak visszatérítése 2024. évi, BURSA Hungarica ösztöndíjpályázat fel nem használt támogatás)

**Előirányzat módosítási javaslatunk:**

Egyéb működési bevételek előirányzata növekedik 1.362.773 Ft-tal,

(3. számú melléklet 29. sor)

Beruházási kiadások előirányzata növekedik 280.431 Ft-tal,

(8. számú melléklet 4. sor)

Beruházási kiadások előirányzata növekedik 649.915 Ft-tal.

(8. számú melléklet 14. sor)

**V. Finanszírozási bevételek**

1.) A 37/2025. (V.26.) Ök. határozat a 2024. évi pénzmaradvány elszámolás 2.) d.) pontja alapján.

**Előirányzat módosítási javaslatunk:**

Finanszírozási bevételek előirányzata növekedik 8.742.690 Ft-tal,

(3. számú melléklet 44. sor)

Dologi kiadások előirányzata növekedik 8.742.690 Ft-tal.

(7. számú melléklet 15. sor)

2.)Államháztartáson belüli megelőlegezések

A 2025. évi állami támogatás nettó finanszírozás keretében érkezik az önkormányzathoz, azaz a Magyar Államkincstár, mint illetményszámfejtő a tárgyhóra járó személyi juttatásokat és járulékait levonja a normatív állami támogatásból és megterheli a szolidaritási hozzájárulási adóval. A technikai elszámolás során a következő előirányzat mozgások szükségesek.

**Előirányzat módosítási javaslatunk:**

Államháztartáson belüli megelőlegezések bevételi előirányzata növekedik 1.267.289 Ft-tal,

(3. számú melléklet 45. sor)

Államháztartáson belüli megelőlegezések kiadási előirányzata növekedik 1.267.289 Ft-tal.

(7. számú melléklet 60. sor)

**VI. Dologi kiadások**

Önkormányzati tulajdonú épületek takarításához, fertőtlenítéséhez szükséges tisztítószerek és egyéb üzemeltetési anyagok beszerzése eredeti előirányzat kormányzati funkciójának helyesbítése.

**Előirányzat átcsoportosítási javaslatunk:**

Dologi kiadások előirányzata csökken 889.000 Ft-tal,

(7. számú melléklet 15. sor)

Dologi kiadások előirányzata növekedik 889.000 Ft-tal.

(7. számú melléklet 16. sor)

**VII. Beruházások**

1.) Új fénymásoló vásárlása többletkiadásaira.

**Előirányzat átcsoportosítási javaslatunk:**

Beruházási kiadások előirányzata növekedik 62.230 Ft-tal,

(8. számú melléklet 1. sor)

Beruházási kiadások előirányzata csökken 62.230 Ft-tal.

(8. számú melléklet 12. sor)

2.) TOP-Plusz-3.1.3-23. Helyi humán fejlesztések Kőröstetétlenen pályázat tárgyi eszközök beszerzése (Tequbal asztal, laptop, szónoki pult) beszerzése eredeti előirányzat helyesbítése teljesítés alapján.

**Előirányzat átcsoportosítási javaslatunk:**

Beruházási kiadások előirányzata növekedik 737 Ft-tal,

(8. számú melléklet 10. sor)

Dologi kiadások előirányzata csökken 737 Ft-tal.

(7. számú melléklet 27. sor)

**VIII. Felújítások**

1.) A Halász utca járda és csapadékvíz elvezető árok felújítása az eredetileg tervezettnél nagyobb összegbe került a kivitelezői, az anyagszállítási árajánlat alapján 23/2025. (III.25.) Ök. határozat, továbbá a tervezési költségre is fedezetet kell biztosítani a felújítási keret terhére.

**Előirányzat átcsoportosítási javaslatunk:**

Felújítási kiadások előirányzata csökken 7.031.210 Ft-tal,

(8. számú melléklet 20. sor)

Felújítási kiadások előirányzata növekedik 7.031.210 Ft-tal.

(8. számú melléklet 19. sor)

2.) KRTT-SZV szennyvíz rendszer bérleti díj terhére elvégzett felújítások 2024. II. félévre 2025. évben elszámolt kiadások teljesítése alapján.

**Előirányzat átcsoportosítási javaslatunk:**

Felújítási kiadások előirányzata csökken 11.583 Ft-tal,

(8. számú melléklet 20. sor)

Felújítási kiadások előirányzata növekedik 11.583 Ft-tal.

(8. számú melléklet 17. sor)

**IX. Tartalékok**

1.) A 16/2025. (III. 25.) Ök. határozat alapján a Ceglédi Rendőrkapitányságnak, Kőröstetétlen község területén közterületi jelenlét biztosítása érdekében támogatást biztosítottunk.

**Előirányzat átcsoportosítási javaslatunk:**

Általános tartalék előirányzata csökken 150.000 Ft-tal,

(9. számú melléklet 8. sor)

Egyéb működési célú támogatások államháztartáson belülre növekedik 150.000 Ft-tal.

(10. számú melléklet 4. sor)

2.) A 21/2025. (III.25.) Ök. határozat alapján az önkormányzat megállapodást kötött Jászkarajenő Község Önkormányzatával és Törtel Község Önkormányzatával a Jászkarajenői Rendőrőrsön 1 fő adminisztrátor foglalkoztatása tárgyában.

A 2025. évre fizetendő költségek fedezetére az általános tartalékot jelölte meg a képviselő-testület.

**Előirányzat átcsoportosítási javaslatunk:**

Általános tartalék előirányzata csökken 305.900 Ft-tal,

(9. számú melléklet 9. sor)

Egyéb működési célú támogatások államháztartáson belülre növekedik 305.900 Ft-tal.

(10. számú melléklet 5. sor)

**Az előterjesztést a Jogi- Gazdasági és Kulturális Bizottság megtárgyalja. A Bizottság véleményét a Képviselő-testület ülésén az elnök szóban ismerteti.**

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített szavazati arány**t igényel.

Cegléd, 2025. szeptember 12.

Pásztor Roland

polgármester

Az előterjesztést láttam:

Dr. Diósgyőri Gitta

címzetes főjegyző